Suchinthana/ta-wikipedia huggingface dataset:
மலேசிய தலைநகரங்களின் பட்டியல்

மலேசிய தலைநகரங்களின் பட்டியல் ஆங்கிலம்: List of capitals in Malaysia; மலாய்: Senarai ibu kota di Malaysia) கீழே கொடுக்கப்பட்டுள்ளது. இது மலேசியாவின் தேசிய, மாநில மற்றும் மாவட்ட தலைநகரங்களின் பட்டியல் ஆகும்.

மலேசியாவில் உள்ள மாநிலங்களில் மலாக்கா, பினாங்கு, சபா, சரவாக் மாநிலங்களைத் தவிர மற்ற அனைத்து மாநிலங்களும் அரசமைப்புக்கு உட்பட்ட முடியரசு மாநிலங்கள் ஆகும். மலாக்கா, பினாங்கு, சபா, சரவாக் மாநிலங்கள் அரசமைப்புக்கு உட்பட்ட முடியரசு அல்லாத மாநிலங்கள். 

அந்த மாநிலங்களில் கவர்னர் எனும் ஆளுநர் தலைவராக இருக்கிறார் அல்லது யாங் டி பெர்துவா என்பவர் தலைவராக உள்ளார்.

அரசமைப்புக்கு உட்பட்ட முடியரசு மாநிலங்களில், அரச நகரங்கள் அல்லது அரசத் தலைநகரங்கள் போன்றவை அடங்கும். அந்த நகரங்களில் அரசர்களின் அரண்மனைகள் அல்லது அதிகாரப்பூர்வ அலுவல்முறை உறைவிடங்களும் இருக்கும். 

இந்த அரசத் தலைநகரங்கள், மாநில நிர்வாகத் தலைநகரங்களில் இருந்து அப்பாற்பட்டவை. மாநில நிர்வாகத்தை மாநில அரசாங்கங்கள் செயல்படுத்துகின்றன.

மலேசிய மாநிலங்களின் தலைநகரங்கள்

மலேசிய மாவட்டங்களின் தலைநகரங்கள்

மலேசியாவின் தேசியத் தலைநகரமாக கோலாலம்பூர் விளங்குகிறது. பண்பாடு, வணிக, நிதித் துறைகளின் தலையாய மையமாகவும் விளங்குகிறது. மலேசிய நாடாளுமன்றமும், மாமன்னரின் அதிகாரப்பூர்வமான அரச மனையும் கோலாலம்பூரில் தான் அமைந்துள்ளன.

2001-ஆம் ஆண்டில், நடுவண் அரசின் நிர்வாகத் துறைகள் கோலாலம்பூரில் இருந்து புத்ராஜெயாவிற்கு இடப்பெயர்வு செய்யப்பட்டன. புத்ராஜெயாவை ஒரு நிர்வாகத் தலைநகரம் என்றும் அழைக்கிறார்கள். 

புத்ராஜெயா, லபுவான் ஆகிய இரண்டும், மலேசியாவின் கூட்டரசுப் பிரதேசங்கள் என சிறப்புச் சலுகைகளைப் பெறுகின்றன.

மலேசிய அரசாங்கம் 2013-ஆம் ஆண்டில் 2010 ஆண்டுக்கான மக்கள் தொகை புள்ளிவிவரங்களை வெளியிட்டது. மலேசிய மாவட்டங்களின் மக்கள் தொகை அடிப்படையில், மாநகரங்கள் அல்லது நகரங்களின் தரப் பட்டியல் இங்கே தரப்படுகிறது. இந்தப் புள்ளி விவரங்கள் மலேசியாவின் 2010 பொது மக்கள் தொகைக் கணக்கெடுப்பில் இருந்து பெறப்பட்டவை.

ஜொகூர்

கெடா

கிளாந்தான்

மலாக்கா

நெகிரி செம்பிலான்

பகாங்

பினாங்கு

பேராக்

பெர்லிஸ்

சபா

சரவாக்

சிலாங்கூர்

திராங்கானு

மேலும் காண்க
 மலேசிய நகரங்களின் மக்கள் தொகை பட்டியல்
 மலேசிய மாநகரங்களின் மக்கள்தொகை

மேற்கோள்கள்
சுரேந்திரநாத் ஆர்யா

சுரேந்திரநாத் ஆர்யா (S. P. Y. Surendranath Arya) என்பவர் சென்னை மாகாணத்தைச் சேர்ந்த இந்திய சுதந்திரப் போராட்ட வீர்ரும், தெலுங்குப் பேச்சாளருமாவார். இவர் சுப்பிரமணிய பாரதியின் நண்பராவார். இவரது இயற்பெயர் எத்திராஜ் ஆகும்.

வாழ்க்கை
சுரேந்திரநாத் ஆர்யா சென்னையைச் சேர்ந்த தனகோடி ராஜு நாயுடு என்பவருக்கு மகனாகப் பிறந்தார். இவரது ஆரம்ப கல்வி முடிந்த பின்பு, தீவிரவாத அரசியல் நடவடிக்கைகளில் ஈடுபட்டார். 1897இல் வங்கம் சென்றார். அங்கு 1906 வரை வாழ்ந்தார். அங்கு வங்காளி புரட்சியாளர்களுடன் தொடர்பை ஏற்படுத்திக்கொண்டார். வங்கத்தில் இருந்தபோது, சுரேந்திரநாத் பானர்ஜி மீது கொண்ட ஈடுபாட்டால், தனது பெயரை "சுரேந்திரநாத் ஆர்யா" என்று மாற்றிக்கொண்டார்.

கைது
சென்னை திரும்பிய ஆர்யா சுப்பிரமணிய பாரதியுடன் இணைந்து, செயல்பட்டார். அரச துரோகக் குற்றச்சாட்டின் பேரில் 1908, ஆகத்து 18 அன்று கைது செய்யப்பட்டார்.

சிறைக்குப் பின்
சுரேந்திரநாத் ஆர்யா  ஆறு ஆண்டுகள் கடுங்காவல் சிறைத்தண்டனை அனுபவித்துப் பிறகு, 1914-ல் சிறையிலிருந்து விடுதலை செய்யப்பட்டார். பெல்லாரி சிறையிலிருந்தபோது அவரது உடல் நிலை பாதிக்கப்பட்டது. டேனிய கிருத்துவ மிஷினரிகள் சேவையால் ஈர்க்கப்பட்ட அவர் கிறித்துவத்துக்கு மதம் மாறினார்.
மறைபணியாளர்களால் ஆர்யா அமெரிக்காவுக்கு படிப்புக்காக அனுப்பப்பட்டார் அங்கு மெய்யியல் துறையில் முனைவர் பட்டம் பெற்றார். படிப்பு முடித்துக் கிருத்தவ சமயப் போதகராகச் சென்னைக்குத் திரும்பினார்.  இந்தியா திரும்பிய, ஆர்யா ஒரு ஸ்வீடிஷ் அமெரிக்கப் பெண்ணைத் திருமணம் செய்து கொண்டார். பாரதியின் மறைவுக்குப் பிறகு பாரதியின் குடும்பத்துக்குப் பலவிதங்களில் உதவிசெய்தார்.

பின் வாழ்க்கை 
ஆர்யா தனது ஸ்வீடிஷ் அமெரிக்க மனைவியை விவாகரத்து செய்துவிட்டு, 1920 களின் பிற்பகுதியில் மீண்டும் இந்து மதத்துக்கு மாறினார். பிரம்ம சமாசத்தின் உறுப்பினராகப் பணியாற்றினார்.சுயமரியாதை இயக்கத்தில் சேர்ந்து பெரியார் ஈ.வே.ராவின் நெருக்கமான நண்பர் ஆனார்.

பாரதி திரைப்படத்தில் சுரேந்திரநாத் ஆர்யா வேடத்தில் நிழல்கள் ரவி நடித்திருந்தார்.

மேற்கோள்கள் 

தமிழ்நாட்டு இந்திய விடுதலைப் போராட்ட வீரர்கள்
சுப்பிரமணிய பாரதியார்
வேடுபறி நிகழ்ச்சி

சோழப் பேரரசில் படைத்தலைவராக இருந்த திருமங்கைமன்னன், திருவரங்கப் பெருமாளிடம் கொண்ட பக்தியால், ஸ்ரீரங்கம் கோயிலுக்கு திருப்பணி செய்தார். போதுமான நிதியில்லாத நிலையில், வழிப்பறி கொள்ளையிலும் ஈடுபட்டு திருப்பணியை தொடர்ந்தார். அவரை திருத்துவதற்காக மாறுவேடத்தில் வந்த பெருமாளையும் வழிமறித்தார் திருமங்கைமன்னன்.

அப்போது பெருமாள், திருமங்கைமன்னன் காதில் ‘ஓம் நமோ நாராயணா‘ என்ற மந்திரத்தை ஓதினார். இதன் மகிமையால் திருமங்கைமன்னன் மனம் திருந்தி திருமங்கையாழ்வாராக மாறினார். இந்த நிகழ்ச்சியை நினைவு கூறும் வகையில்வேடுபறி நிகழ்ச்சி எனும் பெயரில் திருவரங்கம் அரங்கநாத சுவாமி கோயிலில் ஆண்டுதோறும் மார்கழி மாத இராப் பத்து திருவிழாவின் எட்டாம் நாள் மாலையில் பக்தர்களுக்கு நடத்திக் காண்பிக்கப்படுகிறது..

மேற்கோள்கள்

வெளி இணைப்புகள்
 https://groups.google.com/forum/#!topic/mintamil/IQZTdkhbHvs
  திருமங்கையாழ்வார்
வைணவ விழாக்கள்
ஆழ்வார்கள்
மலேசிய மாநிலங்களின் தலைவர்கள்

மலேசிய மாநிலத் தலைவர்களின் பட்டியல். இதில் 2024 சனவரி மாதம் 1-ஆம் தேதி வரையிலான புள்ளிவிவரங்கள் அடங்கியுள்ளன. இந்தப் பட்டியல் அவ்வப்போது மாற்றம் அடையலாம்.

Notes

மேற்கோள்கள்

வெளி இணைப்புகள்
  Malaysia is currently one of the only true elective monarchies in the world.
  Malaysia’s 14th King is Twice The Ruler. 
  Malaysia is a constitutional monarchy with the Supreme Head of State of Malaysia, His Majesty, the Yang di-Pertuan Agong.

மலேசிய அரசு
மலேசிய முடியாட்சி
மலேசிய மாநில அரசுகள்
சிவா (இயக்குநர்)

சிவா தென்னிந்தியத் திரைப்பட இயக்குநர் ஆவார். இவர் ஒளிப்பதிவாளர், திரைக்கதை ஆசிரியர் எனப் பன்முகம் கொண்டவர். சிறுத்தை திரைப்படத்தை இயக்கி புகழ் பெற்றமையால் சிறுத்தை சிவா என்றும் பரவலாக அறியப்படுகிறார். அஜித் குமார் நடிப்பில் இவர் இயக்கிய வீரம் திரைப்படமும் வெற்றித் திரைப்படமாக அமைந்தது. பின்னர் இவர் மீண்டும் நடிகர் அஜித் குமார் உடன் இணைந்து பணியாற்றிய வேதாளம் திரைப்படமானது, 2015 ஆம் ஆண்டு தீபாவளி அன்று வெளியானது. மூன்றாவது முறையாக அஜித்குமார் மற்றும் சிவா கூட்டணியில்  உருவான விவேகம் திரைப்படம் கலவையான விமர்சனம் பெற்றபோதிலும் வணிக ரீதியில் வெற்றி பெற்றது.

திரைப்பட விபரம்

இயக்கிய திரைப்படங்கள்

மேற்கோள்கள் 

இந்தியத் திரைப்பட இயக்குநர்கள்
தமிழ்த் திரைப்பட இயக்குநர்கள்
வாழும் நபர்கள்
சென்னைத் திரைப்பட இயக்குநர்கள்
தமிழ்நாட்டுத் திரைப்பட ஒளிப்பதிவாளர்கள்
1977 பிறப்புகள்
மலேசிய நகரங்களின் மக்கள் தொகை பட்டியல்

மலேசிய அரசாங்கம் 2021-ஆம் ஆண்டில் 2020 ஆண்டுக்கான மக்கள் தொகை புள்ளிவிவரங்களை வெளியிட்டது. அவற்றில், மலேசிய நகரங்களில் அதிகமான மக்கள் தொகையைக் கொண்ட 60 நகரங்களின் புள்ளிவிவரங்கள் இங்கே தரப்படுகின்றன.

மலேசிய நகரங்கள் 2022

காட்சியகம்

மேற்கோள்கள்

மேலும் காண்க
 மலேசிய மாநகரங்களின் மக்கள்தொகை
 மலேசிய தலைநகரங்களின் பட்டியல்

சான்றுகள்
 The population of the federal states, territories and districts of Malaysia.

மலேசியா
ஜமீன் தேவர்குளம்

ஜமீன் தேவர்குளம் தூத்துக்குடி மாவட்டத்தின், கோவில்பட்டி வட்டத்தில், குருவிகுளம் ஊராட்சி ஒன்றியத்தில்உள்ள ஊர். இது இளையரசேனந்தல் வருவாய் பிர்காவில் (வட்டத்தில்) , 1500 பேர்கள் கொண்ட ஊராட்சியாகும். இவ்வூராட்சி 4 ஆண் உறுப்பினர்களாலும் 2 பெண் உறுப்பினர்களாலும்  நிர்வகிக்கப்படுகிறது. 

இவ்வூராட்சியின் பொது இடங்களில் அரசியல், மதம், சாதியம் சார்ந்த அடையாளங்கள் முற்றிலும் தடை செய்யப்பட்டுள்ளன. திருட்டு, கொள்ளை மற்றும் வழிப்பறி போன்ற சமூக விரோத செயல்களைத் தடுக்கும் பொருட்டு, கற்காரையால் பாவப்பட்ட தெருக்களில் மின் விளக்குகளும், காண்காணிப்பு படக்கருவிகள் பொருத்தப்பட்டுள்ளன. நவீனக் கழிப்பறைகளும் குளியலறைகளும் கொண்ட மிகவும் துப்புரவான ஊராட்சி பகுதியாகும்.

மற்ற ஊராட்சிகளுக்கு முன்மாதிரி ஊராட்சியாக, ஜமீன் தேவர்குளம் ஊராட்சியின் செயல்பாடு அமைந்துள்ளது..

மேற்கோள்கள் 
 

தூத்துக்குடி மாவட்டத்திலுள்ள ஊர்களும் நகரங்களும்
பி. எஸ். அப்துர் ரகுமான்

பி. எஸ். அப்துர் ரஹ்மான் (B.S. Abdur Rahman) அக்டோபர் 15 1927 - ஜனவரி 7 2015) இவர் ஒரு இந்தியத் தொழிலதிபர் ஆவார்.

வாழ்க்கை 
ராமநாதபுரம் மாவட்டம் கீழக்கரையில் பிரபல முத்து வணிகர் புகாரி ஆலிம் தம்பதியினருக்கு பிறந்த இவர் வள்ளல் சீதக்காதி குடும்பத்தைச் சேர்ந்தவர்.

நிறுவனங்கள்
பி. எஸ். அப்துர் ரகுமான் பல்கலைக்கழகம் நிறுவன வேந்தர், சீதக்காதி அறக்கட்டளை, அகில இந்திய இஸ்லாமிய நிறுவனம், கிரசன்ட் பள்ளி, கீழக்கரை தாஸிம் பீவி அப்துல் காதர் பெண்கள் கல்லூரி, சென்னை, மதுரை, நாகூர் ஆகிய இடங்களிலுள்ள கிரசன்ட் மெட்ரிக்குலேசன் பள்ளிகள்,.
துபாயைத் தலைமையிடமாகக் கொண்ட ஈ.டி.ஏ.அஸ்கான் ஸ்டார் நிறுவனம், ஈடிஏ ஸ்டார் நிறுவனம், ஈ.சி.சி.ஐ., உள்ளிட்ட பல நிறுவனங்களை நடத்தி வந்ததுடன், யூசுப் சுலைகா மருத்துவமனை, கிரசன்ட் மருத்துவமனைகளையும் நிறுவியுள்ளார்.

மேற்கோள்கள்

புற இணைப்புகள் 
 http://www.bsabdurrahman.in/educational.html 
 http://keelakaraitimes.com/bsa-history/

இந்தியத் தொழிலதிபர்கள்
1927 பிறப்புகள்
2015 இறப்புகள்
தமிழகத் தொழிலதிபர்கள்
இந்திய முஸ்லிம்கள்
இராமநாதபுரம் மாவட்ட நபர்கள்
இந்திய கோடீசுவரர்கள்
தேவர்குளம்

தேவர்குளம் (Devarkulam or Thevarkulam) என்பது இந்தியாவின் தமிழ்நாட்டின், திருநெல்வேலி மாவட்டம், மானூர்  வட்டத்தில் உள்ள ஒரு சிற்றூர் ஆகும். இது திருநெல்வேலி மற்றும் சங்கரன்கோவிலுக்கு இடையில் மாநில நெடுஞ்சாலை 41 (SH-41) இல் அமைந்துள்ளது. இந்த கிராமம் திருநெல்வேலிக்கு வடக்கே 27 கிலோமீட்டர் தொலைவிலும், சங்கரன்கோவிலுக்கு 27 கிலோமீட்டர் தெற்கிலும் அமைந்துள்ளது.

மக்கள் வகைப்பாடு 
2011 ஆண்டைய இந்திய மக்கள் தொகை கணக்கெடுப்பின்படி, தேவர்குளம் கிராமத்தின் மக்கள் தொகை  4,940 ஆகும். இதில் 2,412 ஆண்களும், 2,528 பெண்களும் ஆவர். இக்கிராமத்தின் கல்வியறிவு விகிதம் 69.80% ஆகும். 6 வயதிற்குட்பட்ட குழந்தைகளில் 239 ஆண்களும், 237 பெண்களும் உள்ளனர்.

மேற்கோள்கள்

வெளி இணைப்புகள் 
 விக்கிமேப்பியாவில் தேவர்குளம் அமைவிடம்

திருநெல்வேலி மாவட்டத்திலுள்ள கிராமங்கள்
அலிசியா விகண்டேர்

அலிசியா விகண்டேர்  (Alicia Vikander, பிறப்பு: 3 அக்டோபர் 1988) ஒரு சுவீடன் நாட்டுத் திரைப்பட நடிகை மற்றும் நடனக் கலைஞர் ஆவார். இவர் ஆங்கிலம் மற்றும் சுவீடன் மொழி திரைப்படங்களில் நடித்துள்ளார்.

திரைப்படங்கள்
 2010: புறே 
 2012: அண்ணா கரீனினா
 2013: ஹோட்டல்
 2013: தி ஃபிப்த் எஸ்டேட்
 2014: சன் ஒப் அ கன்
 2015: செவன்த் சன்

மேற்கோள்கள்

வெளி இணைப்புகள்  
 
 

1988 பிறப்புகள்
வாழும் நபர்கள்
ஆங்கிலத் திரைப்பட நடிகைகள்
சிறந்த துணை நடிகைக்கான அகாதமி விருதை வென்றவர்கள்
சுவீடன் நடிகர்கள்
திரைட்டிகேல்

திரைட்டிகேல் என்பது ஒரு தானியம் இதைப் பொலிஸ் கோதுமை (Polish Wheat) என்றும் அழைப்பார்கள். இது உலக மக்கள் பசியைப் போக்கவந்த புதிய தானியம்.இது பழங்கால தானியம் அல்ல.மனிதனால் உருவாக்கப்பட்ட புத்தம் புது தானியம்.மற்ற தானியங்களில் உருவான கலப்பினம் போன்றதல்ல இந்தத் தானியம்.

பொதுவாக ஒரே சிற்றினத்தில் உள்ள இரண்டு தாவரங்களைக் கொண்டு கலப்பினங்களை உருவாக்குவார்கள். ஆனால் இந்த திரைட்டிகேல் இரண்டு வேறுபட்ட தானிய இனங்களைக்  கலந்து உருவாக்கப்பட்ட கலப்பினமாகும்.

தோற்றம் 
கோதுமையும் ராய் என்ற இரு வேறு தனித்தனி தானியங்கள். இவை  இரு வேறு இனத்தைச் சேர்ந்தவை.இந்த இரண்டு தானியப் பயிர்களைக் கலப்பு செய்து உருவாக்கப்பட்டதுதான் இந்தத் திரைட்டிகேல். டுரம் கோதுமை (Durum Wheat Triticum aestiuam)யையும் ராய்(Scale cereale)யையும் செயற்கை முறையில் ஆய்வுக் கூடத்தில் 19 ஆம் நூற்றாண்டின் இறுதியில் கலப்பு செய்யப்பட்டது. இந்தக் கலப்பில் கோதுமை பெண்ணாகவும், ரை ஆணாகவும் இருந்தன. இப்படி கலந்து உருவான தானியத்துக்குத் திரைட்டிகேல் என்று பெயர் வைத்தனர்.

வரலாறு 
கோதுமையின் தாவர இனப்பெயரான திரைட்டிகம் (Triticum) மற்றும் ராயின் தாவர இனப்பெயரான சிகேல் (Secale) ஆகிய இரண்டு பெயர்களை இணைத்து அதாவது (Triticum + Secale) திரைட்டிகேல் (Triticale) என்று பெயர் வைத்தனர். இப்படி உருவாக்கப்பட்ட இந்த தானியம் முளைப்புத் திறனற்ற மலட்டு  விதையாகும். இதனை உருவாக்கியம் ஸ்காட்லாந்து மற்றும் ஸ்வீடன் நாட்டில்தான். மேலும் திரட்டிகேல் ஆய்வு மேற்கொள்ளப்பட்டது இதன் பயனாக முளைப்புத்திறன் கொண்ட விதைகள் கண்டுபிடிக்கப்பட்டன.1875-ஆம் ஆண்டு முதல் பயிர் செய்யப்பட்டன.1930வரை திரட்டிகேல் முழு வெற்றிபெற்ற தானியமாக மாறவில்லை.30ஆண்டுகள் மேலும் ஆய்வுகள் மேற்கொள்ளப்பட்டன திரைட்டிகேல்லில் சிறந்த தானியங்களை இவற்றுக்குள்ளே கலப்பு செய்யப்பட்டன.இந்த இரண்டாவது கலப்பின் வழியாக மிகச்சிறந்த தானியங்கள் கிடைத்தன.1969-இல் தான் திரட்டிகேல் வியாபார பயிராக மாறியது.

பண்புகள் 

இந்தத் திரட்டிகேல் தானியமானது தனது பெற்றோர்களான கோதுமை, ராய் போன்றே இருந்தது.ஆனால் கோதுமையைவிட  நீளமாகவும், ராயைவிட உருளையாகவும் உள்ளது.இத்தானியத்தில் கோதுமை,ராயைவிட புரோட்டின் கூடுதலாக உள்ளது. கோதுமை,ராயைவிட கூடுதலாக விளைச்சல் கொடுக்கிறது.வறட்சியான,மண்வளம் குறைந்த  பகுதிகளிலும் நன்கு விளைகிறது.

உசாத்துணை 
 தானியங்கள், (மின்னூல்)

மேற்கோள்கள்

தானியங்கள்
எலோய்ஸ் மம்போர்ட்

எலோய்ஸ் மம்போர்ட் (Eloise Mumford, பிறப்பு: செப்டம்பர் 24, 1986) ஒரு அமெரிக்க நாட்டு நடிகை ஆவார். இவர் லோன் ஸ்டார் என்ற தொலைக்காட்சி தொடரில் நடித்ததன் மூலம் பரிசியமான நடிகை ஆனார். இவர் இன் தி ப்ளூட், பிப்டி சேட்ஸ் ஒப் கிரே போன்ற சில திரைப்படங்களிலும் நடித்துள்ளார்.

மேற்கோள்கள்

வெளி இணைப்புகள்  

1986 பிறப்புகள்
வாழும் நபர்கள்
ஆங்கிலத் திரைப்பட நடிகைகள்
அமெரிக்கத் திரைப்பட நடிகைகள்
அமெரிக்க தொலைக்காட்சி நடிகைகள்
அமெரிக்கர்கள்
21 ஆம் நூற்றாண்டு ஐக்கிய அமெரிக்க நடிகைகள்
ஆயர் லேலே

ஆயர் லேலே (ஆங்கிலம், மலாய் மொழி: Air Leleh) என்பது மலேசியா, மலாக்கா, மத்திய மலாக்கா மாவட்டத்தில் உள்ள ஒரு சிறுநகரம். இந்த நகரம் மலாக்கா மாநகரத்தின் புறநகர்ப் பகுதியில் அமைந்து இருப்பதால், அண்மைய காலங்களில் மிகத் துரிதமான வளர்ச்சி கண்டு வருகிறது.

அருகாமை இடங்கள்

 பத்து அம்பார்
 கம்போங் டாலாம்
 கம்போங் ஜாவா
 கம்போங் ஜாவா லாப்பிஸ்
 கம்போங் ஜாவா உலு
 கம்போங் ஜெலுத்தோங் லாமா
 கம்போங் ஜெலுத்தோங் லாவுட்
 கம்போங் ஜெலுத்தோங்
 கம்போங் லாவுட்

மேற்கோள்கள் 

மலேசிய நகரங்கள்
மலாக்காவில் உள்ள நகரங்கள்
பாச்சாங்

பாச்சாங் (ஆங்கிலம், மலாய் மொழி: Bachang) என்பது மலேசியாவின், மலாக்கா மாநிலத்தின், மலாக்கா தெங்ஙா மாவட்டத்தில் உள்ள ஒரு சிறுநகரம். இந்த நகரம் மலாக்கா மாநகரத்தின் புறநகர்ப் பகுதியில் அமைந்து இருக்கிறது. பத்து பிரண்டாம் விமான நிலையத்தில் இருந்து 3 கி.மீ. தொலைவில் இருக்கிறது.

முன்பு கிராமப் பகுதியாக இருந்தது. இப்போது இந்த இடத்தில் நிறைய தொழிற்சாலைகள் உருவாக்கப்பட்டுள்ளன. மலாக்காவில் மிகத் துரிதமான வளர்ச்சி பெற்று வரும் இடங்களில் இதுவும் ஒன்றாகும்.

அருகில் இருக்கும் இடங்கள்
 
 கம்போங் சாராங் ஹேலாங்
 பத்து பிரண்டாம்
 கம்போங் பாசிர் பூத்தே
 மாலிம்
 கம்போங் பெங்காலான் பத்து
 கம்போங் தெங்ஙா
 கம்போங் சுங்கை பூத்தாட்
 கம்போங் தாம்பாக்
 கம்போங் பிரிங்கிட்
 புக்கிட் பாரு
 புலாவ் சாமாக்
 கம்போங் மோர்ட்டன்

அருகில் இருக்கும் பட்டணங்கள்

 பத்து பிரண்டாம்
 புக்கிட் பெருவாங்
 செங்
 மாலிம் ஜெயா
 பிரிங்கிட்
 மலாக்கா நகரம்

மேற்கோள்கள் 

‎

மலேசிய நகரங்கள்
மலாக்காவில் உள்ள நகரங்கள்
அனைத்து சார்க்கண்ட் மாணவர்கள் சங்கம்

அனைத்து சார்க்கண்ட் மாணவர்கள் சங்கம் என்பது சார்க்கண்ட் மாநில அரசியல் கட்சியாகும். . அனைத்து அசாம் மாணவர் சங்கத்தை மாதிரியாக கொண்டு இக்கட்சி 1986, யூன் 22 அன்று தொடங்கப்பட்டது. மற்ற அரசியல் கட்சிகளின் செயற்பாடுகளால் வெறுப்புற்றும் போராட்டம் மூலம் மக்களுக்கு நல்லது கிடைக்கச்செய்யவேண்டும் என்ற நோக்கில் இக்கட்சி அமைக்கப்பட்டது. சார்க்கண்டின் சந்தாலிகள் அதிகமுள்ள பகுதிகளில் (தும்கா, கோட்டா, திவ்கர் மாவட்டங்கள்) இக்கட்சியின் செயற்பாடுகள் அதிகம் இருந்தன.

இக்கட்சி பல பொது மறியல்களில் ஈடுபட்டதுடன் 1989ஆம் ஆண்டு மக்களைவைத் தேர்தலை புறக்கணிக்கவும் பரப்புரை செய்தது. தேர்தல் புறக்கணிப்பு என்ற நிலையில் இருந்து விலகி 1990ஆம் ஆண்டு பிகார் சட்டமன்ற தேர்தலை ஜார்க்கண்ட் முக்தி மோர்ச்சாவுடன் இணைந்து சந்தித்தது. அத்தேர்தலில் இக்கட்சியின் வேட்பாளர்கள் ஜார்க்கண்ட் முக்தி மோர்ச்சாவின் வில் அம்பு சின்னத்தில் போட்டியிட்டனர். இப்போது இவர்கள் தங்களுக்கான வாழைப்பழ சின்னத்தில் போட்டியிடுகின்றனர். 2004ஆம் ஆண்டு மக்களைவைத் தேர்தலை பாசகவுடன் கூட்டணி வைத்து சந்தித்தது. 2005ஆம் ஆண்டு சார்க்கண்ட் சட்டமன்றத் தேர்தலின் போது பாசக கூட்டணியில் இருந்து விலகி லோக் ஜனசக்தி கட்சியுடன் கூட்டணி வைத்து சந்தித்தது. 

2014 சட்டமன்ற தேர்தலுக்கு முன்னர் பாசகவுடன் கூட்டணி வைத்தது. இத்தேர்தலில் ஐந்து இடங்களில் வெற்றிபெற்றது, பாசக 37 இடங்களில் வென்றது. இவை இரண்டும் இணைந்து பெரும்பான்மை பெற்றுள்ளன. 

பதினைந்து ஆண்டுகளாக சில்லி சட்டமன்றத் தொகுதி உறுப்பினராக இருந்த இக்கட்சியின் தலைவர் சுதேசு மெகடோ ஜார்க்கண்ட் முக்தி மோர்ச்சா வேட்பாளரிடம் தோல்வியடைந்தார்

மேற்கோள்கள்

இந்திய அரசியல் கட்சிகள்
ஜார்க்கண்டின் அரசியல்
ஜார்கண்ட் அரசியல் கட்சிகள்
மாச்சாப் பாரு

மாச்சாப் பாரு (ஆங்கிலம், மலாய் மொழி: Machap Baru) என்பது மலேசியா, மலாக்கா, அலோர் காஜா மாவட்டத்தில் உள்ள ஒரு சிறுநகரம். இதைச் சிறுநகரம் என்று அழைப்பதைவிட புதுக்கிராமம் என்றே பலரும் அழைக்கின்றனர். 2011-ஆம் ஆண்டில் இதன் மக்கள் தொகை ஏறக்குறைய 5000.

இங்கு வாழ்பவர்களில் பெரும்பாலோர் ஹாக்கா சீன மொழியைப் பேசும் சீனர்களாவர். மிகக் குறைந்த எண்ணிக்கையிலான மலாய்க்காரர்கள், இந்தியக் குடும்பங்கள் இருக்கின்றன. பெரும்பாலோர் விவசாயத் தொழிலும், ரப்பர், செம்பனை உற்பத்தித் துறைகளிலும் ஈடுபட்டுள்ளனர்.

இந்தக் கிராம நகரம், மலாக்கா மாநகரத்தில் இருந்து 30 கி.மீ.; அலோர் காஜா நகரத்தில் இருந்து 14 கி.மீ.; ஜாசின் நகரத்தில் இருந்து 19 கி.மீ. தொலைவிலும் இருக்கிறது. மிக அருகில் இருப்பது டுரியான் துங்கல் சிறு நகரமாகும். 12 கி.மீ. தொலைவில் இருக்கிறது.

வரலாறு

1948 ஜூன் 18-ஆம் தேதி, மலாயாவில் அவசரகாலம் பிரகடனம் செய்யப்பட்டது. கிராமப் புறங்களிலும், சிறுநகர்ப் புறங்களிலும் வாழ்ந்த மக்கள் புதுக் கிராமங்களில் குடி அமர்த்தப்பட்டனர். அந்தக் கால கட்டத்தில்தான் இந்த மாச்சாப் பாரு புதுக் கிராமம் உருவாக்கப்பட்டது.

1960-ஆம் ஆண்டு வரையில் மலாயாவை ஆட்சி செய்த பிரித்தானியர்களும் உள்நாட்டுத் தலைவர்களும், மாச்சாப் சுற்றுவட்டாரங்களில் கம்யூனிஸ்டுகளைத் ஒழிப்பதில் தீவிரம் காட்டினர். அதன் விளைவாக, மாச்சாப் சுற்றுவட்டாரப் பொது மக்கள் மாச்சாப் பாரு புதுக் கிராமத்தில் குடியேற்றம் செய்யப்பட்டனர்.

வனவிலங்கு சமையல்

வனவிலங்கு சமையல் உணவுகளுக்கு மாச்சாப் பாரு பிரசித்தி பெற்றது. இங்குள்ள சில உணவகங்களில், உடும்பு, காட்டுப் பன்றிகள், காட்டு மான்கள், பாம்புகள் போன்ற வனவிலங்குகள் சமைத்துக் கொடுக்கப்படுகின்றன. தொலைதூர சிங்கப்பூர்ப் பயணிகளும் உள்நாட்டு மக்களும் இந்த உணவுகளுக்காக வருகை தருகின்றனர்.

அருகிவரும் இந்த உயிரினங்கள் மாச்சாப் பாருவின் சுற்றுப்புற காட்டுப் பிரதேசங்களில் அதிகமாகக் கிடைக்கின்றன. சட்டவிரோதமாக நடைபெறும் இந்தச் செயல்களைக் கட்டுப்படுத்த வனவிலங்கு பாதுகாப்பு அதிகாரிகளும் அவ்வப்போது ஒழுங்கு நடவடிக்கைகளை எடுத்து வருகின்றனர்.

மாச்சாப் எனும் பெயரில் மூன்று இடங்கள் உள்ளன. 1. மாச்சாப் 2. மாச்சாப் பாரு 3. மாச்சாப் உம்பு

அருகிலுள்ள நகரங்கள்

 சிலாண்டார்
 டுரியான் துங்கல்
 தெபோங்
 மலாக்கா பீண்டா
 பத்து பிரண்டாம்

அருகிலுள்ள கிராமங்கள்

 கம்போங் பெர்மாத்தாங் ஆயர் பாசிர்
 கம்போங் மாச்சாப் லாமா
 கம்போங் ஆயர் பாசிர்
 கம்போங் ஆயர் பாங்கோங்

மேற்கோள்கள் 

‎

மலேசிய நகரங்கள்
மலாக்காவில் உள்ள நகரங்கள்
ஆத்திரேலியா விளையாட்டரங்கம்

ஆத்திரேலியா விளையாட்டரங்கம் (Stadium Australia), விளம்பர ஆதரவுக்காக ஏ.என்.செட். விளையாட்டரங்கம் (ANZ Stadium) என அழைக்கப்படும் பல-நோக்கு விளையாட்டரங்கம் ஆத்திரேலியாவின் சிட்னிநகரின் சிட்னி ஒலிம்பிக் பூங்கா என்ற புறநகர்ப் பகுதியில் அமைந்துள்ளது. பொதுவாக "ஒலிம்பிக் விளையாட்டரங்கம்" (Olympic Stadium) என அழைக்கப்படும் இது 1999 ஆம் ஆண்டில் A$690 மில்லியன் செலவில் 2000 கோடைக்கால ஒலிம்பிக் விளையாட்டுப் போட்டிகள் நடத்தும் பொருட்டு அமைக்கப்பட்டது. இரக்பி, துடுப்பாட்டம், சங்கக் கால்பந்து பன்னாட்டுப் போட்டிகள் இவ்விளையாட்டரங்கில் நடத்தப்படுகின்றன.

ஆரம்பத்தில் இவ்வரங்கம் 110,000 பார்வையாளர்களைக் கொள்ளக்கூடியதாக, உலகிலேயே மிகப் பெரிய ஒலிம்பிக் அரங்கம் ஆகவும், ஆத்திரேலியாவின் மிகப் பெரிய விளையாட்டரங்கமாகவும் அமைக்கப்பட்டது. 2003 ஆம் ஆண்டில் இதன் வடக்கு மற்றும் தெற்கு பகுதிகள் குறுக்கப்பட்டு, நகரக்கூடிய இருக்கைகளைக் கொண்டு மீளமைக்கப்படது. இதனால் இவ்வரங்கின் இருக்கைகளின் எண்ணிக்கை நீள்சதுர அமைப்பிற்கு 83,500 ஆகவும், நீள்வட்ட அமைப்பிற்கு 82,500 ஆகவும் குறைந்தது. இது தற்போது மெல்பேர்ண் துடுப்பாட்ட அரங்கிற்கு அடுத்தபடியாக ஆத்திரேலியாவின் இரண்டாவது பெரிய விளையாட்டரங்கமாக உள்ளது.

மேற்கோள்கள்

வெளி இணைப்புகள்

 ANZ Stadium official website
 Corporate Events Sydney
2000 Summer Olympics official report. Volume 1. p. 376.

ஆத்திரேலியத் துடுப்பாட்டத் திடல்கள்
ஆத்திரேலிய விளையாட்டரங்குகள்
சிட்னி
நியூ சவுத் வேல்ஸ்
மஸ்ஜித் தானா

மஸ்ஜித் தானா (ஆங்கிலம், மலாய் மொழி: Masjid Tanah) என்பது மலேசியா, மலாக்கா, அலோர் காஜா மாவட்டத்தில் அமைந்து இருக்கும் ஒரு துணை மாவட்டம் ஆகும். இது ஒரு முக்கியமான நகரம். இந்த நகரம் மலாக்கா நீரிணையைச் சார்ந்த ஒரு கடற்கரை நகரமாகும். மலாக்கா மாநகரத்தில் இருந்து 30 கி.மீ., கோலாலம்பூரில் இருந்து 102 கி.மீ. தொலைவிலும் இருக்கிறது.

மஸ்ஜித் தானா எனும் பெயர் மஸ்ஜித் மலாய் மொழி: Masjid), தானா மலாய் மொழி: Tanah) எனும் சொற்களில் இருந்து உருவானது. மஸ்ஜித் என்றால் பள்ளிவாசல். தானா என்றால் மண். 1500-களில் இந்த இடம் ஒரு மீன்பிடி கிராமமாக இருந்துள்ளது.

வரலாறு
1800-களில் இந்தியா, குஜராத்தில் இருந்து, இங்கு வந்த ஷெயிக் என்பவர் ஒரு பள்ளிவாசலைக் கட்டி இருக்கிறார். அவருக்குப் பின் ஹாஜி சூலோங் பின் சிபெங் என்பவரும் அந்தப் பள்ளிவாசலைச் செப்பனிட்டு வந்துள்ளார். துரதிர்ஷ்டவசமாக, 1830-இல் இந்தப் பள்ளிவாசல் இடிக்கப்பட்டு விட்டது. இருப்பினும், 1951-இல் அந்தப் பள்ளிவாசல் மறுபடியும் கட்டப்பட்டது.

மஸ்ஜித் தானாவில் இருக்கும் ஒவ்வொரு கிராமத்திற்கும் ஒரு கிராமத் தலைவர் இருக்கிறார். கிராமங்களுக்கு தாவரங்களின் பெயர்கள் சூட்டப்பட்டு உள்ளன. மலாக்காவின் பெயர் வந்த வகையில், இங்குள்ள கிராமங்களுக்கும் தாவரங்களின் பெயர்கள் வைக்கப்பட்டு இருக்கலாம். மலாக்காவிற்கும் ஒரு மரத்தின் பெயர்தான் வைக்கப்பட்டு உள்ளது.

பெங்காலான் பாலாக் கடற்கரை

மஸ்ஜித் தானா நகர்ப்பகுதி, நெகிரி செம்பிலான் மாநிலத்திற்கு மிக அருகாமையில் இருப்பதால், இங்கு வாழ்பவர்களில் பெரும்பாலோர் அந்த மாநிலத்தில் இருந்து புலம் பெயர்ந்தவர்களாகவே இருக்கிறார்கள். நெகிரி செம்பிலான் மாநிலத்தின் அடாட் பெர்பாத்தே (Adat Perpatih) கலாசார முறையையும் இவர்கள் பின்பற்றி வருகின்றனர்.

இந்த நகருக்கு அருகில் சுங்கை ஊடாங் எனும் நகரம் இருக்கிறது. 1990-களில் அங்கே ஓர் எண்ணெய் சுத்தி செய்யும் தொழிற்சாலையை நிர்மாணிப்பதற்கு அரசாங்கம் தீர்மானித்தது. அந்தத் தாக்கத்தினால், மஸ்ஜித் தானாவின் வீடு நில உடைமைகளின் விலையும் உயர்வு கண்டது.

மஸ்ஜித் தானாவில் இருந்து 7 கி.மீ. தொலைவில், பிரசித்தி பெற்ற பெங்காலான் பாலாக் கடற்கரை உள்ளது. தஞ்சோங் பிடாரா, கோலா சுங்கை பாரு சிறுநகரங்களுக்கு அருகிலும் கடற்கரைகள் உள்ளன.

அருகிலுள்ள நகரங்கள்

 ராமுவான் சீனா பெசார்
 கோலா சுங்கை பாரு
 சுங்கை பாரு தெங்ஙா
 சுங்கை பாரு உலு
 சுங்கை பாரு லிலிர்

படத் தொகுப்பு

மேற்கோள்கள் 

மலேசிய நகரங்கள்
மலாக்காவில் உள்ள நகரங்கள்
நூப்ரா பள்ளத்தாக்கு

நூப்ரா பள்ளத்தாக்கு இந்தியாவின் லடாக் பள்ளத்தாக்கின் வட கிழக்கில் அமைந்துள்ள ஒரு வருவாய் வட்டம் ஆகும். இவ்வட்டத்தில் துர்டுக் ஊராட்சி ஒன்றியம் உள்ளது. இது லே மாவட்டத்தின் நிர்வாகத் தலைமையிடமான லே நகரத்திலிருந்து 150 கிமீ தூரத்தில் அமைந்துள்ளது. இந்த பள்ளத்தாக்கின் சராசரி உயரம் ஏறத்தாழ 10,000 அடி (3048 மீ). இந்த பள்ளத்தாக்கிற்கு செல்ல  லே நகரத்தில் இருந்து கார்துங்க் லா  கணவாய் வழியாக பயணம் செய்ய வேண்டும். இந்திய சுற்றுலாப் பயணிகளுக்கு அனுமதிச்சீட்டு தேவையில்லை. வெளிநாட்டு சுற்றுலாப் பயணிகளுக்கு அனுமதிச்சீட்டு தேவைப்படுகிறது.

அமைவிடம்
சியோக் ஆறு, நூப்ரா அல்லது சியாச்சின் ஆற்றுடன் கலக்குமிடத்தில் நூப்ரா சமவெளி அமைந்துள்ளது.  நூப்ரா சமவெளி லடாக் மற்றும் காரகோர மலைத்தொடர்களைப் பிரிக்கிறது. இது கடல் மட்டத்திலிருந்து  10,000 அடி (3,000 மீட்டர்) உயரத்தில் அமைந்துள்ளது.  லே நகரத்திற்கு வடக்கே கார்துங்க் லா கணவாய் வழியாக 160 கிலோ  மீட்டர் தொலைவில் நூப்ரா சமவெளி உள்ளது..

மக்கள் தொகை பரம்பல்
2011ஆம் ஆண்டின் கணக்கெடுப்பின்படி, 3606 குடியிருப்புகள் கொண்ட நூப்ரா வருவாய் வட்டத்தின் மொத்த மக்கள் தொகை 22,433 ஆகும். அதில் ஆண்கள் 13,740 மற்றும் பெண்கள் 8,693 ஆகவுள்ளனர். பாலின விகிதம் 1000 ஆண்களுக்கு 633 பெண்கள் வீதம் உள்ளனர். சராசரி எழுத்தறிவு 72.06%. [[பட்டியல் சாதியினரும் பட்டியல் பழங்குடியினரும்|பட்டியல் சமூகத்தவரும், பழங்குடியினரும் முறையே 67 	மற்றும் 16,455 ஆக உள்ளனர். நூப்ரா பள்ளத்தாக்கு வருவாய் வட்டத்தில் பௌத்தர்கள் 47.43%, இசுலாமியர்கள் 33%, இந்து சமயத்தவர்கள் 18.53% மற்றும் பிறர் 0.70% ஆகவுள்ளனர்.

வரலாறு
1947 இந்திய பாகிஸ்தான் போரின் போது, கில்ஜித்-பல்டிஸ்தான் பகுதிகளை பாகிஸ்தான் ஆக்கிரமித்து கொண்டது. பின்னர் 1971 இந்திய-பாகிஸ்தான் போரின் முடிவில் பல்டிஸ்தான் பகுதியில் இருந்த நூப்ரா பள்ளத்தாக்கின் சாளுங்கா, தியாக்சி, துர்டுக், தாங் உள்ளிட்ட நான்கு கிராமங்களை இந்தியா கைப்பற்றி ஜம்மு காஷ்மீர் மாநிலத்துடன் இணைத்தது. பின்னர் 2019ஆம் ஆண்டில் லடாக் ஒன்றியப் பகுதியில் இணைக்கப்பட்டது.

புவியியல்

இது உயரமான குளிர் பாலைவனமாக காணப்படுகிறது. இங்கு மிகக்குறைவான தாவர வகைகளே உள்ளன. இங்குள்ள கிராமங்களில் கோதுமை, பார்லி, பட்டாணி, கடுகு, ஆப்பிள்கள், அக்ரூட் பருப்புகள், ஆப்ரிகாட் ஆகியன விளைகின்றன. இங்கு பெரும்பாலான மக்கள் பௌத்த மதத்தினர் ஆவர்.

நூப்ரா பள்ளத்தாக்கின் மேற்கில் குறைந்த உயரத்தில் உள்ள பகுதிகள் இந்தியா-பாகிஸ்தான் எல்லையில் அமைந்துள்ளன. இதன் வடக்கில் சியாச்சின் பனிமலை அமைந்துள்ளது. இங்கு சியோக் ஆறு பாய்கிறது. சஸ்ஸேர் கணவாயும் கரகோரம் கணவாயும் வடமேற்கில் அமைந்துள்ளன. முற்காலத்தில் இப்பகுதி மேற்கு சீனாவின் சிஞ்சியாங், நடு ஆசியா ஆகிய பகுதிகளுக்கு வர்த்தக வழியாக இருந்தது. 

நூப்ரா பள்ளத்தாக்கிற்குள் நுழைய ஆண்டு முழுவதும் அனுமதிக்கப்படுகிறது. இங்கு உலகின் மிக அதிக உயரத்திலுள்ள சாலை உள்ளது.

கல்வி
இங்குள்ள மக்களுக்கு நல்ல, தரமான கல்வி கிடைக்கவில்லை. இங்குள்ள மோசமான வானிலை காரணமாக அரசாங்கத்தால் நிலையான பள்ளிகளை அமைக்க முடியவில்லை. நூப்ரா பிராந்தியத்தில் மிக சில அரச சார்பற்ற தொண்டு நிறுவனங்கள் செயல்பட்டு வருகின்றன.  கர்மபூமி எனும் அரசு சாரா தொண்டு நிறுவனம், கல்வி, வேலைவாய்ப்பு ஆகியவற்றுக்கு உதவும் பணியில் இறங்கியுள்ளது.

படக்காட்சிகள்

மேற்கோள்கள்

வெளி இணைப்புகள்

 Photograph of Nubra Valley
 Travel Article on Nubra Valley
  
 Travel Information and Places to visit in Nubra Valley 
 Nubra Valley Trek Ladakh 

இந்தியப் பள்ளத்தாக்குகள்
லடாக்
லே மாவட்டம்
லே மாவட்டத்தின் நகரங்களும் ஊர்களும்
புரோமின் ஒற்றைக்குளோரைடு

புரோமின் ஒற்றைக்குளோரைடு (Bromine monochloride, புரோமின் மோனோகுளோரைடு) என்ற வேதிச்சேர்மம் புரோமின்(I) குளோரைடு, புரோமோ குளோரைடு, புரோமின் குளோரைடு என்றும் அழைக்கப்படுகிறது. இதனுடைய மூலக்கூறு வாய்பாடு BrCl ஆகும். உப்பீனிகளுக்கு இடையில் உருவாகியுள்ள கனிம சேர்மத்திற்கு இதுவொரு உதாரணமாகும். பழுப்பு கலந்த மஞ்சள் நிறத்திலான வாயு வடிவத்தில் உள்ள இதன் கொதிநிலை 5° செ ஆகும். இதனுடைய உருகுநிலை –66° செ ஆகும். இதனுடைய சிஏஎசு எண் 13863-41-7 என்று அமெரிக்க வேதியியல் கழகமும், ஐரோப்பாவில் நடைமுறையிலுள்ள வணிக வேதிப்பொருட்களின் விவரப்பட்டியல் (EINECS) எண் 237-601-4 என்று ஒருங்கிணைந்த ஐரோப்பிய நாடுகளின் குழுமமும் வகைப்ப்படுத்தியுள்ளன. புரோமின் ஒற்றை குளோரைடு ஒரு வலுவான ஆக்சிசனேற்றியாகும்.

பயன்கள் 
இரண்டாம் நிலை பாதரச சேர்மங்களின் (Hg(II)) ஆக்சினேற்ற வினையில் பாதரச அளவை நிர்ணயிக்கும் பகுப்பாய்வு வேதியியலில் புரோமின் ஒற்றைக்குளோரைடு பயன்படுகிறது.

தொழில்துறை மறுசுழற்சி குளிரூட்டும் நீர் அமைப்புகளில் உயிர்கொல்லியாகப் பயன்படுகிறது. குறிப்பாக பாசிக் கொல்லியாகவும் பூஞ்சைக் கொல்லியாகவும் பொதுவாக நச்சுக் கொல்லியாகவும் புரோமின் ஒற்றைக்குளோரைடு பயன்படுகிறது.

சில Li-SO2 மின்கலன்களில் மின்னழுத்த அதிகரிப்புக்கும் ஆற்றலடர்த்தி அதிகரிப்புக்கும் புரோமின் ஒற்றைக்குளோரைடு கூடுதலாக சேர்க்கப்படுகிறது.

மேற்கோள்கள் 

குளோரைடுகள்
புரோமின்(I) சேர்மங்கள்
இடைஉப்பீனி சேர்மங்கள்
பூஞ்சைக் கொல்லிகள்
பூச்சிக்கொல்லிகள்
ஆக்சிசனேற்றிகள்
ஈரணு மூலக்கூறுகள்
மன மெய்யியல்

மன மெய்யியல் (Philosophy of mind) என்பது மனதின் இயல்பு, மனரீதியான நிகழ்வுகள், மனச் செயற்பாடுகள், மனப் பொருள், நனவுநிலை மற்றும் பெளதீக உடலுக்கும், குறிப்பான மூளைக்கும் இவற்றுக்குமிடையேயான உறவு பற்றிக் கற்கும் மெய்யியலின் ஓர் பகுதியாகும். மன மெய்யியலில் மன-உடல் சிக்கல் (எ.கா: உடலுடன் மனதுக்குள்ள தொடர்பு) முக்கிய விடயமாகவும், பெளதீக உடலுடன் மனதின் இயல்பு உறவு அற்றது என்ற விடயமும் அதாவது, குறிப்பிட்ட மன நிலையின் இயல்பும் நனவுநிலையும் எப்படி சாத்தியம் போன்ற விடயங்களைக் கொண்டும் உள்ளது.

உசாத்துணை

வெளி இணைப்புகள்

Guide to Philosophy of Mind, compiled by David Chalmers.
MindPapers: A Bibliography of the Philosophy of Mind and the Science of Consciousness, compiled by David Chalmers (Editor) & David Bourget (Assistant Editor).
Dictionary of Philosophy of Mind, edited by Chris Eliasmith.
An Introduction to the Philosophy of Mind, by Paul Newall, aimed at beginners.
A list of online papers on consciousness and philosophy of mind, compiled by David Chalmers
Field guide to the Philosophy of Mind 
 Mind Field: The Playground of Gods , from the Indian Psychology series by Swami Veda Bharati.

மன மெய்யியல்
உள்ளுணர்வு மெய்யியல்

உள்ளுணர்வு மெய்யியல் (Philosophy of perception) என்பது உள்ளுணர்வு அனுபவத்தின் இயல்பு மற்றும் உள்ளுணர்வு தரவின் நிலைமை, குறிப்பாக இவை எவ்வாறு உலக அறிவு அல்லது நம்பிக்கையுடன் தொடர்பு கொண்டுள்ளது என்பது பற்றிய கற்கையில் ஈடுபட்டுள்ளது. உள்ளியம் அல்லது மீவியற்பியல் பார்வையின் வேற்றுமையில் ஒன்றுக்கு ஒப்படைத்தலை உள்ளுணர்தலின் ஏதாவது தெளிவான காரணங்கூறல் தேவையாகவுள்ளது. மெய்யியலாளர்கள் விடயங்களின் உள்ளுணர்தலை ஊகிக்கும், அத்துடன் அது பற்றிய அறிவு, நம்பிக்கை என்பன தனிமனித மனத்தின் பார்வையுடைய அகவியல்பானவரின் (செயல் எண்ணம் சார்பவர்) காரணங்கள் மற்றும் வெளி உலகிலிருந்து தனி மனிதனின் உண்மைப் பார்வையை ஏற்படுத்தும் நிலைமமை கொண்ட புறவியல்பானவரின் (செயல் எண்ணம் சாராதவர்) காரணங்கள் என்வற்றை வேறுபடுத்திக் காண்கின்றனர்.

உசாத்துணை

வெளி இணைப்புகள்
 "The Problem of Perception" at the Stanford Encyclopedia of Philosophy.
 "Epistemological Problems of Perception" at the Stanford Encyclopedia of Philosophy.

மன மெய்யியல்
தாவரத்தண்டு

தண்டு (stem)  அல்லது தாவரத்தண்டு கலன்றாவரத்தின் இரு முதன்மை கட்டமைப்பு அச்சுக்களில் ஒன்றாகும்; மற்றது வேராகும். பொதுவாகத் தண்டு கணுக்களாகவும் கணுவிடைகளாகவும் பிரிக்கப்படுகின்றன.  கணுக்கள் இலைகளாகவும்,  வேர்களாகவும், மற்றத் தண்டுகளாகவும், அல்லது பூக்களாகவும் (பூந்துணர்கள்) வளர்கின்ற தளிர்களைத் தாங்குகின்றன; கணுவிடைகள் ஒரு கணுவை மற்றொன்றிலிருந்து பிரிக்கின்றன.  பெரும்பாலானத் தாவரங்களில் தண்டுகள் நிலப்பரப்பிற்கு மேலாக உள்ளன; நிலத்திற்கு அடியில் தண்டுள்ளத் தாவரங்களும்  உள்ளன.

தண்டுகள் நான்கு பணிகளைச் செய்கின்றன:
 இலைகள், மலர்கள் மற்றும் பழங்களுக்கு ஆதரவும் உயரமும் தருகின்றன. தண்டுகள் இலைகளை ஒளியை நோக்கி வைக்கின்றன. தாவரத்தின் பூக்களும் கனிகளும் வைக்கப்பட இடமளிக்கின்றன. 
 காழ் மற்றும் உரியம் மூலம் வேர்களுக்கும் குருத்துக்களுக்கும்  நீர்மத்தை கொண்டு செல்கின்றன.
 ஊட்டச்சத்து சேகரிப்பு
 புதிய உயிருள்ளத் திசு தயாரிப்பு. தாவரத் திசுவின் வாழ்நாள், பொதுவாக, ஒன்றிலிருந்து மூன்றாண்டுகளாகும். தண்டுகளிலுள்ள பிரியிழையங்கள் ஆண்டுதோறும் புதிய உயிருள்ள திசுக்களை உருவாக்குகின்றன.

தண்டில் ஒளிச்சேர்க்கை
குறிப்பிட்ட தாவரங்கள் ஓளிச்சேர்க்கையை தட்டையான தண்டுப் பகுதியின் வழி செய்கின்றன. இலையின் தொழிலை தண்டு செய்வதின் காரணமாக இவ்வமைப்பை ”இலை தொழில் தண்டு" என்கிறோம்.

சப்பை தண்டு
சப்பை தண்டும்  இலைதொழில் தண்டும் ஒன்றன்று. சப்பை தண்டு வரையறுக்கப்பட்ட வளர்ச்சியை உடையது. இவை ஒன்று அல்லது இரண்டு கணுஇடை மட்டும் கொண்டதாக வளரும்.
எடுத்துக்காட்டு:
இரணகள்ளி[Bryophyllum Kalanchoe]
தண்ணீர்விட்டான்[Asparagus]

மேற்கோள்கள்

மேலும் படிக்க

வெளி இணைப்புகள் 
 

தாவரவியல்
தாவரத் தண்டு
தாவர அமைப்பியல்
 துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்

தாவர அமைப்பியல்
தமிழக ஆசிரியர்கள் தொடங்கிய தாவரவியல் கட்டுரைகள்
தண்டு

‘தண்டு' என்பது தாவரத்தின் மிக முக்கியமான பகுதியாகும். தண்டானது அதன் இணையுறுப்புக்களான தளிர் தண்டுகள், இலைகள், பக்கவாட்டு தண்டுகள், பூக்கும் தண்டுகள், மொட்டுகள் ஆகியவை உள்ளன. விதை முளைப்பிலிருந்து வரும் முதல் வளர்ச்சியாக வருவது தண்டு, அதிலிருந்து இலைகள் வளருகின்றன. வசந்த காலத்தில், உதிராத இலை தளிர்கள், அவை தரையிலிருந்து மேல்நோக்கி வளரும். தண்டுகளில் புதிய கிளைகள் தோன்றி மலர்கள் மலருகின்றன. அன்றாட பேச்சு வழக்கில் தண்டுகள் பெரும்பாலும் கிளைகளாகக் கருதப்படுகின்றன. கிளைகள் தண்டுகளின் முக்கிய பகுதிகளாகும். தண்டுகள் - கிளைகள், இலைகள், மொட்டுகள், மலர்கள் மற்றும் பழங்கள் வளருவதற்கு மையமாக அமைகின்றது. இளம் தண்டுகள் பெரும்பாலும் விலங்குகளால் சாப்பிடப்படுகின்றன. ஏனெனில் புதிதாய்த் தோன்றிய தண்டுகளில் உள்ள நார்கள், இடைநிலை செல்சுவர் முற்றும் முழுமையாக வளர்ச்சியடையாததால், இளம் தண்டுகள், மென்மையாக இருப்பதால் விலங்குகளால் எளிதாக மெல்லவும், ஜீரணிக்கவும் முடிகிறது. தண்டுகள் வளர்ச்சி அடையும் போது, இரண்டாம் செல் சுவர்களின் வளர்ச்சியால் கடினமான அமைப்பாக மாறுகிறது. சில தாவரங்கள் நச்சுப் பொருட்களைச் சுறந்து தண்டுகளைச் சாப்பிடக்கூடாத சுவை குறைவுள்ளதாக மாற்றுகிறது.

மர வகைத் தாவரங்களின் தண்டு அமைப்புகள்
பல மர வகைத் தாவரங்கள் தனித்தன்மை வாய்ந்த குறுகிய மற்றும் நீண்ட தண்டுகளை உடையதாய் உள்ளது.  அஞ்சியோஸ்பம் (Angiosperms) தாவரங்களில் உள்ள குறுகிய தண்டுகளாகிய தூண்டு தளிர்கள் அல்லது பழத் தூண்டு தளிர்கள் பெரும்பாலான பூக்கள் மற்றும் பழங்களை உற்பத்தி செய்கின்றன. இதே போன்று கூம்பு மற்றும் ஜிங்கோ தாவரங்களிலும் காணப்படுகிறது. இருப்பினும் பைசியா போன்ற மரபணுக்களின் குறுகிய தண்டுகள் மிகவும் சிறியதாக இருப்பதால் இலை பகுதி என தவறாக கருதப்படுகிறது. இது பருவகால நிகழ்வுடன் தொடர்புடைய ஹீரோஃபில்லி (Heterophylly) ஆகும். இது வசந்த காலத்தின் வளர்ச்சிக்கும் மற்றும் பிற்போக்கு வளர்ச்சியிலிருந்து வேறுபட்ட இலைகள் உள்ளடக்கியது. வசந்த காலத்தில் இவை முந்தைய பருவத்தில் உருவான மொட்டிலிருந்து வளர்ந்து நீண்ட தண்டுகள் மற்றும் பூக்களாக வளர்ச்சி பெறுகிறது.

மேற்கோள்
 Esau, K. (1953). Plant Anatomy. New York: John Wiley & Sons Inc. p. 411. 
 Cutter, E.G. (1971). Plant Anatomy, experiment and interpretation, Part 2 Organs. London: Edward Arnold. p. 117. . 
 Gifford, E.M.; Foster, A.S. (1989), Morphology and evolution of vascular plants, New York: W. H. Freeman and Company 
 Eckenwalder, J.E. (1980), "Foliar Heteromorphism in Populus (Salicaceae), a Source of Confusion in the Taxonomy of Tertiary Leaf Remains", Systematic 
Botany, 5 (4): 366–383, JSTOR 2418518, doi:10.2307/2418518

துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
ஒன்றிணைக்க வேண்டிய தாவரவியல் கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
தாவர உடற்கூற்றியல்
பிரம்மகுமாரிகள் உலக ஆன்மீகப் பல்கலைக்கழகம்

பிரம்மகுமாரிகள் உலக ஆன்மீகப் பல்கலைக்கழகம் 1937-களில் பிரித்தானிய இந்தியாவில் தொடக்கப்பட்ட ஆன்மீக இயக்கமாகும். பிரம்ம குமாரிகள் இயக்கம் தாதா லேக்ராஜ் அவர்களால் ஆரம்பிக்கப்பட்டது. பின்னாளில் இவரை பிரம்ம பாபா என அழைத்தனர்

இந்த அமைப்பு இராஜ யோக தியானம், ஆத்மா மற்றும் பரமாத்மாவைப் (சீவ-பரமாத்மா) பற்றி போதிக்கின்றது. இது அனைத்து ஆத்மாக்களும் உயர்வான நிலையையும் நல்ல பண்புகளையும் கொண்டதாக வலியுறுத்துகின்றது.

தொடக்க வரலாறு 

பிரம்ம குமாரிகள் அமைப்பு ஆரம்பகாலத்தில் "ஓம் மண்டலி" என்ற பெயருடன் இந்தியாவின், அன்றைய சிந்து மாகாணத்தில் உள்ள
ஐதராபாத்தில் ஆரம்பிக்கப்பட்டது. இப்பெயர் இதன் பின்பற்றுனர்கள் தமது ஒவ்வொரு ஆன்மீக வெளிப்படுத்தலின் போதும் "ஓம் சாந்தி" என சங்கல்பம் எடுத்துக் கொள்வதால் ஏற்பட்டது. இது பகவத் கீதையுடன் தொடர்புபட்ட சங்கல்பமாகும். இதை தொடங்கின தாதா லேக்ராஜ் (ஓம் பாபா என அழைக்கப்பட்டவர்), நகை வணிகத்தில் ஈடுபட்ட சமூகத்தில் பெரிதும் மதிக்கப்பட்ட ஒருவராவார்.

மேற்கோள்கள்

இந்து சமய அமைப்புகள்
சைவப் பிரிவுகள்
பாங்காங் ஏரி

பாங்காங் ஏரி, இந்தியாவின் லடாக் ஒன்றியப் பகுதியில் உள்ள லே மாவட்டத்தின் கிழக்கில் இந்திய-திபெத் எல்லைப் பகுதியில் அமைந்துள்ளது.  பாங்காங் ட்சோ என்ற பெயராலும் அழைக்கப்படுகிறது. திபெத்திய மொழியில் ட்சோ  என்பதற்கு ஏரி என்று பொருள். இது கடல் மட்டத்திலிருந்து 4350 மீட்டர் உயரத்தில் அமைந்துள்ளது. இது 134 கிலோமீட்டர் நீளம், 5 கிலோமீட்டர் அகலம் என்ற அளவில் பரவியுள்ளது. இது இந்திய-சீனா எல்லையைப் பிரிக்கும் உண்மையான கட்டுப்பாட்டுக் கோட்டருகே அமைந்துள்ளது. இந்த ஏரியின் மூன்றில் ஒரு பகுதி இந்தியாவின் எல்லைப் பகுதியிலும், இரண்டு பகுதி திபெத்திலும் உள்ளது.  இந்தியாவின் இராணுவ முக்கியத்துவமான மையமாக இந்த ஏரி கருதப்படுகிறது. 

இந்தியாவில் பாதியும், திபெத்தில் மீதியுமாக 134 கிலோமீட்டர் நீளமும், 5 கிலோமீட்டர் அகலமும் கொண்ட இந்த ஏரியின் பாதிக்கு மேற்பட்ட பகுதி திபெத் தேசத்துக்குள் பரவியுள்ளது. இந்தியாவுக்கும் சீனாவுக்கும் இடையே உள்ள எல்லை கட்டுப்பாட்டுப் பகுதியில், இரு நாடுகளுக்கிடையே உள்ள பிரச்சினைக்குரிய பகுதியில் அமைந்துள்ளது. இதன் நடுவே எல்லை கட்டுப்பாட்டுக் கோடு செல்கிறது.

பாங்காங் ஏரி உப்புநீர் ஏரியாக இருந்தபோதும், குளிர்காலங்களில் இதிலுள்ள நீர் முழுவதும் பனிக்கட்டியாக உறைந்து விடுகிறது. இனப்பெருக்கம் செய்யும் பறவைகள், புலம்பெயர் பறவைகள் உட்பட அதிக எண்ணிக்கையிலான பறவைகள் இனப்பெருக்கத்துக்காக பாங்காங் ஏரிக்கு வந்து செல்கின்றன. பறவைகளும், விலங்குகளும், பார் போன்ற தலையுடைய வாத்து, பிராமினி வாத்துகள், சைபீரியக் கொக்கு, நீர்க்கோழி போன்ற பறவையினங்களும், மார்மோத், கியாங்க் உள்ளிட்ட வனவிலங்குகளும் பாங்காங் ஏரியில் காணப்படுகின்றன. பாங்காங் ஏரியின் தண்ணீரில் உப்பு மிகுந்து காணப்படுவதால் நுண்ணுயிரிகளும், தாவரங்களும் மிகக் குறைவான அளவே வளர்கின்றன. எனினும், இந்த ஏரியை சுற்றிலுமுள்ள சதுப்பு நிலத்தில் சிலவகைப் பல்லாண்டு தாவரங்களும், புதர்களும் காணப்படுகின்றன.

இதனையும் காண்க
 தவுலத் பெக் ஓல்டி
 துர்புக்-சியோக்-தவுலத் பெக் ஓல்டி சாலை
 சியோக் ஆறு
 கல்வான் நதி
 உண்மையான கட்டுப்பாட்டுக் கோடு 
 திஸ்கித்
 துர்புக்

சான்றுகள்

லே மாவட்டம்
லடாக்கில் உள்ள ஏரிகள்
திபெத்திய ஏரிகள்
செங்டு ஜே-20

செங்டு ஜே-20 (Chengdu J-20) என்பது மறைந்து தாக்கும், இரட்டைப் பொறி கொண்ட, ஐந்தாம் தலைமுறை சண்டை வானூர்தி மாதிரி ஆகும். இது சீனாவின் மக்கள் விடுதலை இராணுவ வான்படைக்காக செங்டு பறப்பியல் விண்வெளிக் கூட்டுத்தாபனத்தினால் தயாரிக்கப்படுகிறது. ஜே-20 தன் கன்னிப் பறப்பை 11 சனவரி 2011, அன்று மேற்கொண்டது. இது 2017-2019 ஆம் ஆண்டளவில் செயற்பாட்டுக்கு வரும் என்று எதிர்பார்க்கப்படுகிறது

விவரக்கூற்று

குறிப்புகள்

வெளி இணைப்புகள்

 AirForceWorld.com - J-20 Photos and Introduction 
 YouTube.com - The Latest J-20 Flight Test

சீனப் போர் வானூர்திகள்
சுகோய் எஸ்யு-57

சுகோய் எஸ்யு-57 என்பது ஒரு மீயொலிவேக பன்முகச் சண்டை வானூர்தியாகும்.  இது உருசிய நாட்டின் சுகோய் நிறுவனத்தால் வடிவமைக்கப்பட்டு தயாரிக்கப்படுகின்ற இரட்டைப் பொறி கொண்ட ஐந்தாம் தலைமுறை சண்டை வானூர்தியாகும். பன்முகச் சண்டை வானூர்தியான இது வான் மேலாதிக்கம், தரைத்தாக்குதல் ஆகிய நடவடிக்கைகளுக்கும் பயன்படுத்த முடியும்.

இது உருசிய இராணுவ சேவைக்காக கரவு தொழில்நுட்பம் கொண்டு வடிவமைக்கப்பட்ட முதல் வானூர்தியாகும். இந்த வானூர்தியானது உருசிய வான்படையில் மிக்-29 மற்றும் சுகோய் எஸ்யு-27 ஆகிய வானூர்திகள் ஓய்வு பெறும் போது அதிகளவில் சேர்க்கப்படும் எதிர்பார்க்கப்படுகிறது. இது பல நாடுகளுக்கும் ஏற்றுமதி செய்ய திட்டமிடப்பட்டுள்ளது. இதன் முதல் முன்மாதிரி 2010 இல் அறிமுகப்படுத்தப்பட்டது.

விவரக்குறிப்புகள்

மேற்கோள்கள்

வெளி இணைப்புகள்

சுகோய் போர் வானூர்திகள்‎
காடேக்

காடேக் (ஆங்கிலம், மலாய் மொழி: Gadek) என்பது மலேசியா, மலாக்கா, அலோர் காஜா மாவட்டத்தில் அமைந்து இருக்கும் பழமையான கிராமப்புற நகரம் ஆகும். இந்த நகரம் மலாக்கா மாநகரத்தில் இருந்து 20 கி.மீ., தொலைவிலும் அலோர் காஜா நகரில் இருந்து 5 கி.மீ. தொலைவிலும் இருக்கிறது. இந்த நகரத்திற்கு அருகில் உள்ள வெந்நீர் ஊற்று, மலேசிய வாழ் மக்களிடையே பிரசித்தி பெற்றது.

காடேக் வெந்நீர் ஊற்று 
மலாக்கா மாநிலத்தில் உள்ள மற்ற கிராமப்புற நகரங்களைப் போல, காடேக் நகரமும் ஒரு சாதாரண நகரமாக இருந்தாலும், அங்கு இருக்கும் வெந்நீர் ஊற்று தான் அந்த நகருக்கு சிறப்பு செய்கிறது. தொலைவிலுள்ள சிங்கப்பூரில் இருந்தும் சுற்றுலாப் பயணிகள் இந்த வெந்நீர் ஊற்றுக்கு வருகை புரிகின்றனர்.

இந்த ஊற்றுக்கு நோய்களைக் குணப்படுத்தும் மருத்துவத் தன்மைகள் இருப்பதாக மக்கள் நம்புகின்றனர். இதை இங்குள்ள மக்கள் ஆயர் பனாஸ் காடேக் (Air Panas Gadek) என்று அழைக்கிறார்கள்.

மலாக்கா மாநிலத்தில் மூன்று வெந்நீர் ஊற்றுகள் உள்ளன. காடேக் வெந்நீர் ஊற்றைத் தவிர, ஜாசின், பெம்பான் நகரில் ஒரு வெந்நீர் ஊற்று உள்ளது. மற்றொன்று செரானா பூத்தே வெந்நீர் ஊற்று (Cerana Putih Hot Spring). இந்த ஊற்று அலோர் காஜா, தாபோ நானிங் எனும் இடத்தில் உள்ளது.

மலாயாவைப் பிரித்தானியர்கள் ஆட்சி செய்த போது, பிரித்தானிய இராணுவ வீரர்கள் இந்த நீர் ஊற்றைக் கண்டுபிடித்தனர். அதுவரையில் உள்ளூர் மக்களுக்குத் தெரியாமல் இருந்தது. நோய் நொடிகளைக் குணப்படுத்துவதற்காக, பிரித்தானிய இராணுவ வீரர்கள் அடிக்கடி இங்கு வருகை புரிந்து உள்ளனர். சுடுநீர் குளத்திற்கு அருகே தற்காலிகமாகத் தங்கி இருந்துள்ளனர். பிரித்தானியர்கள் மலாயாவை விட்டுப் போகும் வரையில், அந்த நீர் ஊற்றைப் பற்றிய தகவல்கள் ரகசியமாகவே இருந்துள்ளன.

அருகிலுள்ள நகரங்கள்
 பாடாங் செபாங்
 கெமுனிங்
 கிளேமாக்
 அலோர் காஜா

அருகிலுள்ள கிராமங்கள்
 கம்போங் புங்கூர்
 கம்போங் தஞ்சோங்
 கம்போங் புக்கிட் நங்கா
 கம்போங் பிஞ்சாய் 1
 கம்போங் பாரு 1 காடேக் 
 கம்போங் பாரு 2 காடேக் 
 கம்போங் எம்பாங் பத்து

மேற்கோள்கள் 

‎

மலேசிய நகரங்கள்
மலாக்காவில் உள்ள நகரங்கள்
சுகோய் எஸ்யு-35

சுகோய் எஸ்யு-35 (Sukhoi Su-35; -35; நேட்டோ பெயரிடல்: பிளாங்கர்-இ) அல்லது சுப்பர் பிளாங்கர் என்பது சுகோய் எஸ்.யு-27யின் உயர்வாக இற்றைப்படுத்தப்பட்ட இரு வேறுபட்ட பெயர்கள் கொண்ட வானூர்திகள் ஆகும். இவை தனி இருக்கை, இரட்டைப் பொறி, சிறப்பு திசையமைவு மாறுதல் கொண்ட பல பாத்திர தாக்குதல் வானூர்தியாகும். இது சுகோய் நிறுவனத்தினால் வடிவமைக்கப்பட்டது.

அடிக்குறிப்பு

உசாத்துணை

வெளி இணைப்பு

 Official Sukhoi Su-35 webpages at  and 
 Sukhoi Su-35 Multifunctional fighter aircraft at AirRecognition.com
 Su-27M and Su-35BM webpages at GlobalSecurity.org
 Stealth design Su-35 at Fighter-planes.com 

சுகோய் போர் வானூர்திகள்
சுகோய் எஸ்யு-30

சுகோய் எஸ்யு-30 (Sukhoi Su-30; Сухой Су-30; நேட்டோ பெயரிடல்: பிளாங்கர்-சி) என்பது இரட்டைப் பொறி, இரு இருக்கை சிறப்புத் திசையமைவு மாறுதல் கொண்ட தாக்குதல் வானூர்தியாகும். உருசியாவின் சுகோய் பறப்பியல் கூட்டுறவினால் தயாரிக்கப்பட்ட இது, பல பாத்திர சண்டை வானூர்தியாக எல்லா காலநிலையிலும், வான்-வான் மற்றும் வான்-தரை ஆழ ஊடுருவல் நடவடிக்கைகளை மேற்கொள்ளக்கூடியது.

உசாத்துணை

வெளி இணைப்பு

 Su-30MK page on Sukhoi.org 
 Su-30 page on Milavia.net
 Su-30 page on GlobalSecurity.org
 Sukhoi Su-30MK Su-30MKM fighter aircraft page on Air recognition site
 Sukhoi Flankers – The Shifting Balance of Regional Air Power
 Su-27 Series at Greg Goebel's AIR VECTORS
 Su-30 page on Fighter Tactics Academy site 
 Asia's Advanced Flankers on ausairpower.net 
 Sukhoi Su-30 photo pool on Flickr
 YouTube video, Su-30 videos on patricksaviation.com , Su-30 videos on flightlevel350.com 
 Malaysian SU-30MKM image on airliners.net
 Sukhoi Su-30 story in colours at mars.slupsk.pl

சுகோய் போர் வானூர்திகள்
இரண்டாம் நிருபகாமா

இரண்டாம் நிருபகாமா (Nripa Kama II 1026-1047 ) என்பவன் கர்நாடகத்தின் மலைநாட்டுப் பகுதியிலிருந்து வந்த ஒரு துவக்கக்கால போசாள மன்னனாவான். தெற்கு கர்நாடகப் பகுதிகளில் ஆதிக்கம் செலுத்திய சோழர்களுக்கு எதிராகப் போர்புரிந்தாலும்,  இன்றைய கர்நாடக தெற்குப் பகுதிகளிலிருந்து சோழர்களை முறியடிக்க முடியவில்லை. இருந்தும் இவன்  வெற்றிகரமாகச் சில பகுதிகளில் ஆட்சி செலுத்தினான்.

குறிப்புகள்
Dr. Suryanath U. Kamat, A Concise history of Karnataka from pre-historic times to the present, Jupiter books, MCC, Bangalore, 2001 (Reprinted 2002) OCLC: 7796041

மேற்கோள்கள்

போசளர் மரபு
1026 பிறப்புகள்
1047 இறப்புகள்
இந்தியப் பேரரசர்கள்
ஒய்சாள வினையாதித்யா

வினையாதித்யன் ( Hoysala Vinayaditya,1047-1098 ) என்பவன் ஒரு போசாள மன்னனாவான். இவனது காலத்தில் போசாள மன்னர்கள் சமணத்தை ஆதரித்தனர். இவன் தனதருகில் உள்ள சிற்றரசுகளை தன்வயப்படுத்தி நாட்டின் எல்லையை விரிவாக்கினான். மேலைக் கங்கர்களை சோழர்கள் வெற்றிகொண்டு கங்கப்பாடியைக் கைப்பற்றியபோது இவன் கங்கபாடியின் சில சிறிய பகுதிகளைத் தன்னாட்டுடன் இணைத்துக்கொண்டான்.  இவன் சாளுக்கிய சோமேசுவரனுடன் திருமண உறவைப் பேணியவன். (சோமேசுவரனுக்கு இவன் மாமனாராவோ அல்லது மருமகனாகவோ இருந்தான்.)

குறிப்புகள்
 Dr. Suryanath U. Kamat, A Concise History of Karnataka from Pre-historic Times to the Present, Jupiter books, MCC, Bangalore, 2001 (Reprinted 2002) OCLC: 7796041

மேற்கோள்கள்

போசளர் மரபு
1047 பிறப்புகள்
1098 இறப்புகள்
இந்தியப் பேரரசர்கள்
இராசாவின் பலியாட்டம்

இராசாவின் பலியாட்டம் (King's Gambit) என்பது 1. e4 e5 2. f4 ஆகிய நகர்த்தல்களுடன் ஆரம்பிக்கும் சதுரங்கத்திறப்பாகும். வெள்ளை கருப்பின் சிப்பாயைப் பலியைப் பெற்றுக்கொள்ளச் செய்வதுடன், கருப்பின் இராசாப் பக்கத்தையும் வலுவற்றதாக்க இந்தப் பலியாட்டத்தை ஆடுகிறது. வெள்ளையானது கறுப்பின் மத்தி ஆதிக்கத்தை வலுவற்றதாக்கி f நிரலின் (file) வழியே தாக்குதலுக்கான பாதையை உருவாக்கி f7 ஐத்தாக்கி வெற்றிக்கு வழிவகுக்கும் முறையாகும்.  

இராசாவின் பலியாட்டமானது ஆவணப்படுத்தப்பட்ட தொன்மையான திறப்பாட்டங்களில் ஒன்றாகக் கருதப்பட்டுள்ளது. இது பதினேழாம் நூற்றாண்டில் இத்தாலிய சதுரங்க ஆட்டக்காரரான கியூலியோ பொலேறியோ என்பவரால் ஆராயப்பட்டது. 

1 e4 e5

2 f4

ஏற்றுக்கொள்ளப்பட்ட பலியாட்டம் 
பலியாட்டத்தை ஏற்றுக்கொண்டால் கீழ்வருமாறு நிலை அமையலாம். 
2 f4 exf4

3 Nf3 g5

4 Bc4 Bg7

5 h4 g4

6 h4 g4

7 d4 f6

8 Bxg5 Bf6

நிராகரிக்கப்பட்ட பலியாட்டம்
2 f4 d5

மேற்கோள்கள்

வெளியிணைப்புக்கள்
இராசாவின் பலியாட்டம் (ஆங்கிலத்தில்)]
அலெக்சாண்டர் பீபோட் மீக் இற்கும் போல் மேபியுற்கும் இடையிலான சதுரங்க ஆட்டம் (ஆங்கிலத்தில்)]

சதுரங்கத் திறப்புகள்
சதுரங்க சொல்லாட்சி
கான்பரா விளையாட்டரங்கம்

கான்பரா விளையாட்டரங்கம் (Canberra Stadium) ஆத்திரேலியாவின் தலைநகர் கான்பராவில் அமைந்துள்ளது. இவ்வரங்கம் தற்போது ஜிஐஓ விளையாட்டரங்கம் கான்பரா (GIO Stadium Canberra) என்ற பெயரில் அதன் தற்போதைய விளம்பரதாரரின் பெயரில் அழைக்கப்படுகிறது. இங்கு முக்கியமாக ரக்பி போட்டிகள் நடத்தப்படுகின்றன. இவ்வரங்கத்தில் ஆசியக் கிண்ணம் கால்பந்து 2015 போட்டிகளின் ஆறு ஆரம்பக் கட்ட ஆட்டங்களும், காலிறுதி ஆட்டமும் விளையாடப்பட்டன.

மேற்கோள்கள்

வெளி இணைப்புகள் 

 Official site

ஆத்திரேலிய விளையாட்டரங்குகள்
கன்பராவிலுள்ள கட்டிடங்கள்
இரியங்கா

இரியங்கா (Ereyanga 1098-1102 ) என்பவன் ஒரு போசாள மன்னனாவான் இவன் ஒய்சாள வினையாதித்யாவின் மகனாவான். இவன் குறுகிய காலமே ஆட்சி செய்தாலும், இளவரசனாக இருந்தபோது தனது தந்தையுடன் சிறப்பாகப் பணியாற்றினான். இவன் சமண சமயப் பற்றாளனாக இருந்தான்.

மேற்கோள்
 Dr. Suryanath U. Kamat, A Concise history of Karnataka from pre-historic times to the present, Jupiter books, MCC, Bangalore, 2001 (Reprinted 2002) OCLC: 7796041

மேற்கோள்கள்

போசளர் மரபு
1098 பிறப்புகள்
1102 இறப்புகள்
இந்தியப் பேரரசர்கள்
மலேசிய மாவட்டங்களின் தலைநகரங்கள்

மலேசியாவின் தேசியத் தலைநகரமாக கோலாலம்பூர் விளங்குகிறது. கலாசார, வணிக, நிதித் துறைகளின் தலையாய மையமாகவும் விளங்கி வருகிறது. மலேசிய நாடாளுமன்றமும், மாமன்னரின் அதிகாரப்பூர்வமான அரச மனையும் கோலாலம்பூரில் தான் அமைந்துள்ளன.

2001-ஆம் ஆண்டில், நடுவண் அரசின் நிர்வாகத் துறைகள் கோலாலம்பூரில் இருந்து புத்ராஜெயாவிற்கு இடப்பெயர்வு செய்யப்பட்டன. புத்ராஜெயாவை ஒரு நிர்வாகத் தலைநகரம் என்றும் அழைக்கிறார்கள். புத்ராஜெயா, லபுவான் ஆகிய இரண்டும், மலேசியாவின் கூட்டரசுப் பிரதேசங்கள் என சிறப்புச் சலுகைகளைப் பெறுகின்றன.

மலேசிய அரசாங்கம் 2013-ஆம் ஆண்டில் 2010 ஆண்டுக்கான மக்கள் தொகை புள்ளிவிவரங்களை வெளியிட்டது. மலேசிய மாவட்டங்களின் மக்கள் தொகை அடிப்படையில், மாநகரங்கள் அல்லது நகரங்களின் தரப் பட்டியல் இங்கே தரப்படுகிறது. இந்தப் புள்ளி விவரங்கள் மலேசியாவின் 2010 பொது மக்கள் தொகைக் கணக்கெடுப்பில் இருந்து பெறப்பட்டவை.

ஜொகூர்

கெடா

கிளாந்தான்

மலாக்கா

நெகிரி செம்பிலான்

பகாங்

பினாங்கு

பேராக்

பெர்லிஸ்

சபா

சரவாக்

சிலாங்கூர்

திரங்கானு

மேற்கோள்கள்

சான்றுகள்

  Top cities of Malaysia. 
  Popular Cities in Malaysia. 
 The population of the federal states, territories and districts of Malaysia.
  Top 20 biggest cities in Malaysia.
  Malaysia has two geographical regions divided by the South China Sea , the Peninsular Malaysia or West Malaysia and Malaysian Borneo or East Malaysia.
  Major cities - population: KUALA LUMPUR (capital) 1.556 million; Klang 1.19 million; Johor Bahru 1.045 million (2011).
எப்-15இ ஸ்ரைக் ஈகிள்

எப்-15இ ஸ்ரைக் ஈகிள் (F-15E Strike Eagle) என்பது ஐக்கிய அமெரிக்காவின் எல்லா காலநிலைக்கும் ஏற்ற பல பாத்திர சண்டை வானூர்தியாகும். எப்-15 ஈகிள் வானூர்தியை அடிப்படையாகக்கொண்டு வழித்துணைப் பாதுகாப்பு அல்லது மின்னியல் போர் வானூர்தி இன்றி நீண்ட தூர, அதிவேக தடைக்காக இது 1980களில் வடிவமைக்கப்பட்டது. ஐக்கிய அமெரிக்க வான்படை எப்-15இ ஸ்ரைக் ஈகிள் வானூர்திகள் கருமையான உருமறைப்பு, பொறியின் ஓடுங்கிய பகுதியுடன் இணைக்கப்பட்ட மேலதிக எரிபொருள் கொள்கலன் என்பவற்றைக் கொண்டதால் ஏனைய ஈகிள் வகைகளினால் வேறுபடுத்தப்பட்டது.

குறிப்புகள்

மேற்கோள்

வெளி இணைப்புகள்

 F-15E USAF fact sheet
 F-15E page and F-15K page on Boeing.com
 F-15E on USAF National Museum web site
 F-15E.info, a dedicated F-15E site 

அமெரிக்கப் போர் வானூர்திகள்‎
தண்டகாரண்யம்

தண்டகாரண்யம் (),(), இந்தியாவின், சத்தீஸ்கர் மாநிலத்தில் அமைந்துள்ளது. சுமார் 90,000 சதுர கிலோ மீட்டர் சுற்றளவு கொண்ட அடர்ந்த காட்டுப்பகுதி. மேற்கே அபூஜ்மார்மலை, கிழக்கே கிழக்குமலைத் தொடர், சத்தீஸ்கர், மகாராஷ்டிரம், ஒடிசா, ஆந்திரா மாநிலங்களின் எல்லைப்பகுதியில் அமைந்துள்ள காட்டுப்பகுதிகளை உள்ளடக்கியது தண்டகாரண்யம்.இராமாயணத்தில் குறிக்கப்படும், தண்டகாரண்யம் (தண்டக+ஆரண்யம்) அடர்ந்த காட்டுப்பகுதியாகும். தண்டனைக்குரியவர்கள் வசிக்கும் காடு என்பதே தண்டகாரண்யம் என்பதன் பொருள். 

2000ஆம் ஆண்டில் சத்தீஸ்கர் தனி மாநிலமாக உருவான போது, தண்டகாரணயத்தின் பகுதிகள்  கங்கேர் (1999), தந்தேவாடா(2000), பிஜப்பூர் (2007), நாராயண்பூர்(2007), கோண்டாகாவ் (2012), சுக்மா(2012) என ஏழு மாவட்டங்களாகப் பிரிக்கப்பட்டது.

தண்டகாரண்யம் வனப்பகுதியில் வாழும் மக்களில் நான்கில் மூன்று பங்கினர் மலைவாழ் பழங்குடி மக்கள் ஆவர். அவர்களில் முக்கியமான பழங்குடி இனங்கள் 1. கோண்டு மக்கள் , 2. முரியாக்கள், 3. ஹல்பாக்கள் மற்றும் 4. அபுஜ்மரியாக்கள்.

தண்டகாரண்யப் பகுதி   நள வம்சம், நாகர்கள்,   காகதீய வம்சம்,  சாளுக்கியர்கள் மற்றும்  மராட்டிய மன்னர்களால் ஆளப்பட்டது.

இராமாயணத்தில்
இராமாயண இதிகாசத்தில் இராமர் 14 ஆண்டு வன வாசத்தின் போது,  சீதை மற்றும் இலக்குவனுடன்  சில காலம் தண்டகாரண்யத்தில் கழித்தார் என இராமாயண இதிகாசம் கூறுகிறது.  இந்த தண்டகாரண்யத்தில், மாரீசன் தங்க மான் வடிவில் உலாவினான்.  சீதை, அந்த தங்க மானை பிடித்துத் தரும்படி கேட்டதால், இராமன் மற்றும் இலக்குவன் தங்க மானை தேடிச் சென்றனர். சீதை தனிமையில் இருக்கையில், இராவணன் கவர்ந்து, இலங்கையின் அசோக வனத்தில் சிறை வைத்த நிகழ்வுகள், இராமாயணத்தின் ஆரண்ய காண்டத்தில் கூறப்படுகிறது.

மேற்கோள்கள் 

இராமாயண நிகழிடங்கள்

சத்தீஸ்கர்
இராமாயண நிகழிடங்கள்
இந்தியப் புவியியல்
காலக்கணிப்பு விண்மீன்

காலக்கணிப்பு விண்மீன் (star clock) என்பது இரவு நேரத்தில் விண்மீன்களைப் பயன்படுத்தி நேரத்தைக் கணிக்கும் ஒரு முறையாகும். இம்முறையில், நிலையான கடிகாரத்தின் அடிப்படையில் வானத்தில் எழுமீனின் நிலைப்பாட்டை எளிய கூட்டல் கழித்தல் கணக்கீடுகளின் மூலம் அளவிட்டு நேரம் முடிவு செய்யப்படுகிறது. இம்முறைக்கு எந்த கருவிகளும் தேவையில்லை. மற்றவர்கள் காட்சிக் கோளம் மற்றும் கோள் மண்டலம் ஆகியவற்றைப் பயன்படுத்துகின்றனர்.

சராசரி விண் நேர வீதத்தைக் காண்பிக்குமாறு ஒரு கடிகார சீரியக்கியை சரிசெய்து கொள்ள முடியும். அவ்வாறு சரி செய்து கொண்ட பின்னர் உற்றுநோக்குபவர்கள் தங்களுடைய உள்ளூர் சராசரி விண் நேர வீதத்தை அமைத்துக் கொள்கின்றனர். பின்னர் ஒரு விண்மீன் அதனுடைய விண்நேரத்தில் வலஎழுச்சிக் கோணம் வாயிலாக உலக தெற்கு வடக்கு சுற்றுக்கோட்டை வடக்கு அல்லது தெற்கில் கடந்து போவதைக் கொண்டு நேரத்தைக் கணக்கிடுகின்றனர்.

இவற்றையும் காண்க 
 விண்நேரம்

வெளிப்புற இணைப்புகள் 
 Telling Time by Sun and Stars by John P. Pratt
 Inquiry.net

வானியல்
காலம்
சாக்சபோன்

கூம்பிசைக்க‌ருவி அல்லது “சாக்சபோன்” துளைக்கருவி வகையைச் சேர்ந்த ஓர் மேற்கத்திய  காற்றிசைக் கருவி .

சாக்சபோனின் வரலாறு
பண்டைய இந்தியாவின் கோயில் திருவிழாக்களின்போதும், மன்னர்கள் ஊர்வலம் செல்லும்போதும், 'பூரி' எனும் பெயர்கொண்ட இசைக் கருவி வாசிக்கப்பட்டது. இந்த இசைக் கருவி, பித்தளையால் செய்யப்பட்டிருக்கும். பிற்காலத்தில் மேலை நாடுகளில் தோன்றிய டிரம்பட், சாக்சபோன் போன்ற காற்றுக் கருவிகள் இந்த 'பூரி'யை ஒத்திருந்தன.

1840ஆம் ஆண்டில் அடோல்ப் சக்ஸ் என்பவர் இக்கருவியை கண்டுபிடித்ததால், அவரின் பெயரை உள்ளடக்கி சாக்சபோன் என அழைக்கப்படலாயிற்று.

கூம்பிசைக்க‌ருவி / சாக்சபோனின் வடிவமைப்பு 
பித்தளை அல்லது ஜெர்மன் வெள்ளியால் செய்யப்படும் சாக்சபோன், ஆங்கில எழுத்தான 'U' வடிவத்தில் அமையப் பெற்றிருக்கும். வாய் வைத்து ஊதும் முனையில் மூங்கில் பட்டை பொருத்தப்பட்டிருக்கும். விரல்துளைகளில் 'அசையும் பொத்தான்கள்' அமைந்திருக்கும். வாயால் ஊதிக்கொண்டு, இந்தப் பொத்தான்களை மூடித் திறந்து இசைப்பர். அப்போது வெளியாகும் ஒலி, உலோக நாதமாக இருக்கும்.

புகழ்பெற்ற கலைஞர்கள் 
 அமெரிக்காவின் சார்லி பார்க்கர் என்பவர், சாக்சபோன் வாசித்து பெரும்புகழ் ஈட்டினார்.
 இந்தியாவின் கத்ரி கோபால்நாத், கருநாடக இசையை சாக்சபோனில் வாசித்து, புதுமையான நிகழ்ச்சிகளை செய்து வருகிறார். கருநாடக இசையில் பயன்படுத்தும் வகையில் சாக்சபோனில் சில மாற்றங்களை இவர் செய்தார்.

உசாத்துணை
 பக்கம் எண்கள்: 417 & 418, டாக்டர். கே. ஏ. பக்கிரிசாமிபாரதி எழுதிய 'இந்திய இசைக்கருவூலம்' எனும் நூல் (மூன்றாம் பதிப்பு, செப்டம்பர் 2006; வெளியீடு: குசேலர் பதிப்பகம், சென்னை - 78.)

வெளியிணைப்புகள்
 Instruments In Depth: The Saxophone

காற்றிசைக் கருவிகள்